**תגיות להגדרת דף אינטרנט**

|  |  |  |
| --- | --- | --- |
| תגית פותחת | תגית סוגרת | הסבר |
| **<html>** | **</html>** | תפקידו של התג **<html>** להורות לדפדפן שעליו לפתוחdfgdghd מסמך מסוג HTML. התג <html> הוא התג הראשי במסמך HTML ובין הרישא לסיפא שלו יקננו כל תגי ה - HTML האחרים |
| **<head>** | **</head>** | התג **<head>** ישמש אותנו כדי להגדיר את אזור ה - **head** שבמסמך HTML. בתוך התג **<head>** ניתן להגדיר סוגים שונים של תגים אחרים כגון Meta Tags וכן קוד סקריפט כלשהו כגון Javascript, הוראות לדפדפן היכן למצוא את קבצי ה - CSS שלנו וכמובן את התג <title> שבו נגדיר את כותרת המסמך, כפי שתוצג בראש הדפדפן שלנו. התג <head> ימוקם תמיד בין ראשית התג <html> לסיפא שלו: <html/>. |
| **<title>** | **</title>** | בעזרת התג <title> נגדיר את כותרת המסמך, כפי שתוצג בראש הדפדפן שלנו. התג <title> יהיה תמיד בתוך התג <[head](http://www.devschool.co.il/guides/html5/html5_head.aspx)> והוא ימוקם בראש המסמך שלנו. תג זה הוא תג שחובה להקפיד ולהוסיף אותו לכל מסמך (אם כי הדפדפנים השונים יציגו את המסמך גם בלעדיו). מלבד לקורא עצמו חשוב התג מאוד למנועי החיפוש העושים בו שימוש הן כדי להבין מהו נושא המסמך והן כדי להציג נושא בתשובות המוחזרות לגולש לאחר ביצוע אחזור. |
| **<body>** | **</body>** | התג **<body>** הוא המקום שבתוכו נשים את כל התגים הנראים האחרים והוא למעשה מהווה את גוף המסמך המוצג למשתמש |
| **<h1>** | **</h1>** | תגי הכותרת **<h1> - <h6>** משמשים להגדיר כותרות (headers) בתוך מסמך HTML. מומלץ להשתמש בכותרות אלה רק כאשר באמת מדובר בכותרות מרכזיות בתוך הדף ולא כתחליף לטקסט מודגש. מבחינת אופטימיזציה למנועי חיפוש מומלץ להשתמש בתג **<h1>** רק פעם אחת בדף, אם כי מבחינת שפת HTML אין בעיה להשתמש בכל אחד מתגי הכותרת כמה פעמים שנרצה |
| **<p>** | **</p>** | בעזרת התג **<p>** נגדיר פסקה בדף ה - **HTML** שלנו. הכנסת תג זה לדף ה - **HTML** שלנו תגרום לשריון מקום עבור הפסקה. בניגוד לגרסאות **HTML** קודמות לפני השימוש בתג **<p>** ב - **HTML 5** יש לשקול שימוש בתגים המגדירים טוב יותר את מבנה הדף כגון: [article](http://www.devschool.co.il/guides/html5/html5_article.aspx), [footer](http://www.devschool.co.il/guides/html5/html5_footer.aspx), [aside](http://www.devschool.co.il/guides/html5/html5_aside.aspx), [nav](http://www.devschool.co.il/guides/html5/html5_nav.aspx) וכדומה. |
| **<b>** | **</b>** | התג **<b>** מאפשר להדגיש (Bold) טקסט במסמך **HTML**. תג דומה לו הוא התג <strong> שאף הוא הופך את הטקסט למודגש ועבה יותר. מבחינת אופטימיזציה עבור מנועי חיפוש אזי במידה ומדובר באחת ממילות המפתח בדף מומלץ להדגישה בעזרת התג <strong> ואילו אם לא מדובר במילת מפתח אזי מומלץ להדגישה באמצעות התג <b>. |
| **<br>** | **אין צורך בתג סוגר** | התג **<br>** מורה לדפדפן שיש לשבור את השורה ולהתחיל שורה חדשה. תג זה שימושי ביותר בעיצוב דפי HTML. התג <br> הוא תג ריק, קרי, הוא אינו מורכב משני חלקים אלא מחלק אחד. |
| **<div>** | **</div>** | בעזרת התג **<div>** נגדיר בלוקים או אזורים גדולים בתוך הדף שלנו, שלהם נוכל גם להגדיר עיצובים שונים באמצעות [CSS](http://www.devschool.co.il/guides/CSS/CSS-about.aspx). זהו אחד התגים החשובים ביותר לעימוד ועיצוב הדף. בעבר נהגו מפתחי אתרים רבים לעמד את אתריהם באמצעות טבלאות. גישה זו היא פסולה מעיקרה והחל מגרסת HTML 4.1 ההמלצה היא ל[עמד את דפי ה - HTML](http://www.devschool.co.il/guides/CSS/css-layout.aspx) באמצעות שימוש בתגי <div>. ב - HTML5 נוספו תגים נוספים המיועדים לחלוקת הדף ולעימודו ולכן החל מגרסת HTML5 מומלץ להשתמש לצורך עימוד הדף מלבד בתגי <div> גם בתגים אחרים כגון: header, footer, section, nav, aside ו – article |
| **<a>** | **</a>** | התג **<a>** משמש לצורך הגדרת קישור (link) אינטרנט. הכתובת שאליה מצביע הקישור נכתבת בתוך המאפיין href. בין תחילת התג לסיומו יש למקם את הטקסט שיוצג למשתמש כטקסט של הלינק. לחיצה על טקסט זה תגרום לדפדפן לעבור לכתובת שהוגדרה ב - href. |
| **<img>** | **אין צורך בתג סוגר** | באמצעות התג **<img>** ניתן לשלב תמונה בתוך דף HTML. באמצעות תג זה נצביע על מיקומה של תמונה כלשהי ועל האופן שבו תשולב בדף ה - HTML שלנו. כדי לציין היכן נמצאת התמונה שברצוננו לשלב בדף ה - HTML שלנו נשתמש במאפיין src. |
| **<!-->** |  | נשתמש בתג **<!-->** כדי להגדיר הערה בתוך הקוד המרכיב את דף ה - HTML שלנו. נשתמש בהערות כדי להפוך את הקוד שלנו לברור יותר ע"י שילוב הסברים בתוך הקוד, אשר בהיותם בתוך התג <--!> לא יוצגו על ידי הדפדפן בדף ה - HTML שלנו. |

|  |  |  |
| --- | --- | --- |
| תגית פותחת | תגית סוגרת | הסבר |
| <table> | </table> | בעזרת התג **<table>** נגדיר מסגרת לטבלה. התג **<table>** לבדו אינו מספיק על מנת להגדיר טבלה שלמה ויש להגדיר תחתיו תגים נוספים כדי ליצור טבלה מלאה בעלת עמודות ושורות. בתוך טבלה חייב להיופיע לפחות תג <tr> אחד שתפקידו להגדיר שורה. כל תג <tr> חייב שיהיו לו לפחות תג <td> או תג <th> אחד או את שני התגים גם יחד. התג <td> מגדיר תא בתוך הטבלה. מלבד תגים הכרחיים אלה ניתן להשתמש בטבלה גם בתגים <caption>, <colgroup>, <thead>, <tbody>, וכן בתג <tfoot>. בדוגמה שלמטה נעשה שימוש בכל התגים הללו. |
| <tr> | </tr> | בעזרת התג <tr> נגדיר שורה בתוך טבלת HTML. אין משמעות לשימוש בתג <tr> מחוץ לקונטקסט של התג <table>, כלומר מחוץ לקונטקסט של האלמנט טבלה. מלבד בתוך התג <table> התג <tr> יכול לקנן בתוך התגים הבאים (שלכולם יש משמעות רק בתוך טבלה): thead, tbody, tfoot. |
| <th> | </th> | בטבלת HTML ישנם בדרך כלל שני סוגי תאים: תאים רגילים ותאי כותרת. בעזרת התג **<th>** נגדיר את תאי הכותרת בטבלת HTML. התג חייב להיות בתוך תג מסוג [<tr>](http://www.devschool.co.il/guides/html5/html5_tr.aspx) ואין לו קיום מחוץ לתג זה. תגי <tr> מצידם חייבים לקנן בתוך התג<[table>](http://www.devschool.co.il/guides/html5/html5_table.aspx) |
| <td> | </td> | בעזרת התג **<td>** נגדיר תא בודד בתוך טבלה. התג **<td>**לבדו אינו מספיק על מנת להגדיר טבלה שלמה ויש להשתמש בו תחת התג <tr>. התג <tr> מצדו חייב להיות בשימוש תחת התג [<table>](http://www.devschool.co.il/guides/html5/html5_table). היחס בין שלושת התגים הללו הוא כזה: התג <table> מגדיר מסגרת לטבלה, בתוך מסגרת זו התג <tr> מגדיר שורה ואילו בתוך השורה התג **<td>** מגדיר תא. ב - HTML 5 ישנו עוד סוג של תג המגדיר תא והוא התג <th>. תאים המוגדרים באמצעות התג <th> ישמשו כתאי הכותרת של הטבלה. בתג <td> נשתמש כדי להגדיר את תאי גוף הטבלה. |

אתר מומלץ לתרגל את הפקודות –

<http://www.devschool.co.il/Homepage.aspx>